**РЕПУБЛИКА СРПСКА**

**ВЛАДА**

**ПРИЈЕДЛОГ**

**(по хитном поступку)**

**ЗАКОН**

**О ИЗМЈЕНИ ЗАКОНА О ПЛАТАМА ЗАПОСЛЕНИХ У ОБЛАСТИ КУЛТУРЕ РЕПУБЛИКЕ СРПСКЕ**

**Бања Лука, децембар 2023. године**

**Приједлог**

**(по хитном поступку)**

**ЗАКОН**

**О ИЗМЈЕНИ ЗАКОНА О ПЛАТАМА ЗАПОСЛЕНИХ У ОБЛАСТИ КУЛТУРЕ РЕПУБЛИКЕ СРПСКЕ**

Члан 1.

У Закону о платама запослених у области културе Републике Српске („Службени гласник Републике Српске“, бр. 11/19, 105/19, 49/21, 119/21, 68/22 и 132/22) у члану 9. у тачки 1) подтачка 3. мијења се и гласи:

„3. трећа платна подгрупа:

– директор установе нивоа јединице локалне самоуправе

(висока стручна спрема) .................................………….…….................................. 24,86;“.

У тачки 2) у подтачки 1. у алинеји првој послије ријечи: „концерт мајстор“ додају се запета и ријечи: „умјетнички директор“.

У тачки 2) подтачки 2. у алинеји првој ријечи: „умјетнички директор“ бришу се, а послије ријечи: „директор општег сектора“ додају се запета и ријечи: „савјетник за аудио-визуелне медије, савјетник за текстуалне медије, истраживање, развојне политике и програме“.

У тачки 2) подт. 3, 4. и 5. мијењају се и гласе:

„3. трећа платна подгрупа:

– виши кустос, виши библиотекар, виши библиограф, виши археограф, виши информатор, виши конзерватор, виши информатичар, виши музејски педагог, виши документариста и виши конзерватор – рестауратор

(висока стручна спрема) ……………………............................................................. 24,86;

4. четврта платна подгрупа:

– послови стручних сарадника, конзерватор, рестауратор-конзерватор, драматург, глумац, историчар умјетности, етнолог, археолог, архивиста, кустос, кустос-педагог, зоолог, библиотекар, графички дизајнер, сценограф, костимограф, камерман, технолог, монтажер, продуцент, редитељ, лектор, музејски педагог, библиограф, археограф, документариста, аудио-видео дизајнер, вајар, биолог, информатичар, информатор, менаџер за односе са јавношћу, маркетинг менаџер, умјетнички фотограф, замјеник концерт мајстора, вођа дионица, замјеник вође дионица, члан оркестра – tutti музичар, члан оркестра – први дувач, члан оркестра – други дувач, члан оркестра – харфа, члан оркестра – тимпан, члан оркестра – удараљке, тифлограф-графолог, сликар, аудио дизајнер (висока стручна спрема) ........................................................................... 23,21;

5. пета платна подгрупа:

* секретар установе, шеф рачуноводства (висока стручна

спрема) ………………………………………………………............................ 22,29;“.

У тачки 5) у подтачки 1. у алинеји првој послије ријечи: „коректор-тифлограф“ додају се запета и ријечи: „технички секретар директора“.

Члан 2.

Овај закон се објављује у „Службеном гласнику Републике Српске“, а ступа на снагу 1. јануара 2024. године.

Број: ПРЕДСЈЕДНИК

Датум: НАРОДНЕ СКУПШТИНЕ

Ненад Стевандић

**ОБРАЗЛОЖЕЊЕ**

**ПРИЈЕДЛОГА ЗАКОНА О ИЗМЈЕНИ ЗАКОНА О ПЛАТАМА ЗАПОСЛЕНИХ У ОБЛАСТИ КУЛТУРЕ РЕПУБЛИКЕ СРПСКЕ**

**(по хитном поступку)**

**I УСТАВНИ ОСНОВ** **ЗА ДОНОШЕЊЕ ЗАКОНА**

Уставни основ за доношење Закона о измјени Закона о платама запослених у области културе Републике Српске (по хитном поступку) садржан је у члану 39. став 5. Устава Републике Српске, према којем свако по основу рада има право на зараду, у складу са законом и колективним уговором, као и у Амандману XXXII став 1. тачка 17. на члан 68. Устава Републике Српске, према којем Република уређује и обезбјеђује финансирање остваривања права и дужности Републике.

Чланом 70. тачка 2. Устава Републике Српске прописано је да Народна скупштина Републике Српске доноси законе, друге прописе и опште акте.

**II УСКЛАЂЕНОСТ СА УСТАВОМ, ПРАВНИМ СИСТЕМОМ И ПРАВИЛИМА ЗА ИЗРАДУ ЗАКОНА И ДРУГИХ ПРОПИСА** **РЕПУБЛИКЕ СРПСКЕ**

Према Мишљењу Републичког секретаријата за законодавство број: 22.04-020-3112/23 од 29. новембра 2023. године, уставни основ за доношење овог закона садржан је у члану 39. став 5. Устава Републике Српске, којим је прописано да свако по основу рада има право на зараду, у складу са законом и колективним уговором, у Амандману XXXII тачка 17) на члан 68. Устава Републике Српске, према којем Република уређује и обезбјеђује финансирање остваривања права и дужности Републике и у члану 70. став 1. тачка 2. Устава Републике Српске, према којем Народна скупштина Републике Српске доноси законе друге прописе и опште акте.

Обрађивач овог закона је, у складу са чланом 41. став 1. тачка 6) и чланом 56. Правила за израду закона и других прописа Републике Српске („Службени гласник Републике Српске“, број 24/14), навео разлоге за доношење овог закона. У вези с тим, основни разлог за доношење измјене овог закона је усклађивање платних коефицијената запослених са високом стручном спремом у области културе, а који имају платни коефицијент нижи од платног коефицијента дефинисаног законом којим се уређују плате запослених у органима управе, с циљем побољшања материјалног положаја ове категорије радника.

У Образложењу предложеног Закона обрађивач је, у складу са чланом 213. Пословника о раду Народне скупштине Републике Српске („Службени гласник Републике Српске“, број 66/20), као разлог за доношење закона по хитном поступку навео чињеницу да се мијењају платни коефицијенти на основу чега долази до повећања личних примања, а то се свакако може цијенити као мјера која је од општег интереса за Републику Српску.

Будући да постоји уставни основ за доношење предметног закона, да је Закон усаглашен са Уставом, правним системом Републике Српске и Правилима за израду закона и других прописа Републике Српске, мишљење Републичког секретаријата за законодавство је да се Приједлог закона о измјени Законa о платама запослених у области културе Републике Српске (по хитном поступку) може упутити у даљу процедуру.

**III УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ**

Према Мишљењу Министарства за европске интеграције и међународну сарадњу, број 17.03-020-3117/23 од 29. новембра 2023. године, а након увида у прописе Европске уније и анализе Приједлога закона о измјени Закона о платама запослених у области културе Републике Српске (по хитном поступку), нису установљени обавезујући секундарни извори права ЕУ који уређују материју достављеног приједлога. Због тога у Изјави о усклађености стоји оцјена „непримјењиво“.

**IV РАЗЛОЗИ ЗА ДОНОШЕЊЕ ЗАКОНА**

Разлог за доношење овог закона је усклађивање платних коефицијената запослених са високом стручном спремом у области образовања и културе Републике Српске, а који имају платни коефицијент нижи од платног коефицијента пете платне групе дефинисаног законом којим се уређују плате запослених у органима управе, с циљем побољшања материјалног положаја ове категорије радника.

Предложени закон је дио сета мјера за повећање плата запослених у Републици Српској, а све у складу са Споразумом о динамици усклађивања платних коефицијената запослених са високом стручном спремом у области образовања и културе Републике Српске, који је потписан 21. августа 2023. године од стране Министарства просвјете и културе Републике Српске, Министарства за научнотехнолошки развој и високо образовање и Синдиката образовања, науке и културе Републике Српске.

Измјене овог закона представљају још једну од мјера Владе Републике Српске које доприносе привредном расту и повећању плата радника, као и побољшању економско-социјалног положаја запослених у области културе Републике Српске.

Према важећем Закону о платама за запослене у области културе Републике Српске („Службени гласник Републике Српске“, бр. 11/19, 105/19, 44/21, 119/21, 68/22 и 132/22) одређена радна мјеста у установама културе нису предвиђена те је извршена корекција и додати су у одговарајуће платне разреде.

**V РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Чланом 213. Пословника Народне скупштине Републике Српске („Службени гласник Републике Српске“, број 66/20) дата је могућност, изузетно, за доношење закона по хитном поступку у случају када се законом уређују питања и односи настали усљед околности које нису могле да се предвиде, а недоношење закона по хитном поступку би могло проузроковати штетне посљедице по живот и здравље људи, безбједност Републике и рад органа и организација и ако је то у општем интересу.

Предложеним Законом о измјени Закона о платама запослених у области културе Републике Српске додатно се повећавају плате запослених радника са високом стручном спремом у области културе Републике Српске, с циљем побољшања материјалног положаја ове категорије радника, на основу чега долази до повећања личних примања, а то се свакако може цијенити као мјера која је од општег интереса за Републику Српску.

Будући да наведена мјера има директан утицај на буџет Републике Српске, било је неопходно донијети овај закон, а то подразумијева и његово доношење по хитном поступку.

**VI ОБРАЗЛОЖЕЊЕ ПРЕДЛОЖЕНИХ РЈЕШЕЊА**

Чланом 1. Приједлога закона о измјени Закона о платама запослених у области културе Републике Српске (по хитном поступку) прописују се нови платни коефицијенти за запослене у установама културе Републике Српске.

Чланом 2. Приједлога закона прописано је објављивање и ступање на снагу овог закона.

**VII ПРОЦЈЕНА УТИЦАЈА ЗАКОНА, ДРУГИХ ПРОПИСА И ОПШТИХ АКАТА НА УВОЂЕЊЕ НОВИХ, ИЗМЈЕНУ ИЛИ УКИДАЊЕ ПОСТОЈЕЋИХ**

**ФОРМАЛНОСТИ КОЈЕ ОПТЕРЕЋУЈУ ПРИВРЕДНО ПОСЛОВАЊЕ**

Тачком V Одлуке о процјени утицаја прописа („Службени гласник Републике Српске“, број 8/23), процјена утицаја прописа не спроводи се на прописе који се доносе по хитном поступку.

**VIII ФИНАНСИЈСКА СРЕДСТВА И ЕКОНОМСКА ОПРАВДАНОСТ**

**ДОНОШЕЊА ЗАКОНА**

За спровођење овог закона потребно је обезбиједити додатна средства у износу од 636.000 КМ. Неопходна средства обезбиједиће се у Буџету Републике Српске за 2024. годину.

**ПРИЛОГ**

**ЗАКОН О ПЛАТАМА ЗАПОСЛЕНИХ У ОБЛАСТИ КУЛТУРЕ**

**РЕПУБЛИКЕ СРПСКЕ**

(Текст предложене измјене уграђене у основни текст Закона)

Члан 9.

Запослени у установама културе разврставају се у платне групе и платне подгрупе са сљедећим платним коефицијентима за обрачун основне плате:

1) прва платна група:

1. прва платна подгрупа:

– директор установе републичког нивоа (висока стручна спрема) ….................... 31,38;

2. друга платна подгрупа:

– директор установе матичног нивоа (висока стручна спрема) …........................ 27,47;

**3. трећа платна подгрупа:**

**– директор установе нивоа јединице локалне самоуправе**

**(висока стручна спрема) ......................................…….……................................... 24,86;**

2) друга платна група:

1. прва платна подгрупа:

– глумац првак, диригент, концерт мајстор, **умјетнички директор** (висока стручна спрема) ...................................................................................................................... 27,70;

2. друга платна подгрупа:

– музејски савјетник, музејски педагог – савјетник, документариста савјетник, информатичар савјетник, конзерватор-рестауратор савјетник, библиотекар савјетник, библиограф савјетник, археограф савјетник, информатор савјетник, документариста савјетник, технички директор, директор општег сектора**, савјетник за аудио-визуелне медије, савјетник за текстуалне медије, истраживање, развојне политике и програме** (висока стручна спрема) ............................................................................ 25,71;

**3. трећа платна подгрупа:**

**– виши кустос, виши библиотекар, виши библиограф, виши археограф, виши информатор, виши конзерватор, виши информатичар, виши музејски педагог, виши документариста и виши конзерватор – рестауратор**

**(висока стручна спрема) ……………………........................................................ 24,86;**

**4. четврта платна подгрупа:**

**– послови стручних сарадника, конзерватор, рестауратор-конзерватор, драматург, глумац, историчар умјетности, етнолог, археолог, архивиста, кустос, кустос-педагог, зоолог, библиотекар, графички дизајнер, сценограф, костимограф, камерман, технолог, монтажер, продуцент, редитељ, лектор, музејски педагог, библиограф, археограф, документариста, аудио-видео дизајнер, вајар, биолог, информатичар, информатор, менаџер за односе са јавношћу, маркетинг менаџер, умјетнички фотограф, замјеник концерт мајстора, вођа дионица, замјеник вође дионица, члан оркестра – tutti музичар, члан оркестра – први дувач, члан оркестра – други дувач, члан оркестра – харфа, члан оркестра – тимпан, члан оркестра – удараљке, тифлограф-графолог,** **сликар, аудио дизајнер (висока**

**стручна спрема) ……………………………………………………………………... 23,21;**

**5. пета платна подгрупа:**

* **секретар установе, шеф рачуноводства (висока стручна спрема) ................ 22,29;**

3) трећа платна група:

1. прва платна подгрупа:

– виши препаратор, виши музејски техничар, виши књижничар, глумац, суфлер, инспицијент, пропагандиста (виша стручна спрема) …...................................……. 17,97;

2. друга платна подгрупа:

– секретар, шеф рачуноводства, књиговођа, организатор финансијских и благајничких послова, референт финансијских послова и наплате (виша

стручна спрема) ……………….......................................…………………………….. 17,35;

4) четврта платна група:

1. конзерватор, столар, моделар, фотограф, тон-мајстор, мајстор свјетла, мајстор сцене, електроинсталатер, декоратер, тапетар, референт противпожарне заштите, бравар (висококвалификовани радник) ………………............................................................. 16,24;

5) пета платна група:

1. прва платна подгрупа:

– музејски техничар, препаратор, књижничар, књиговезац, архивски техничар, шминкер-маскер, декоратер, суфлер-инспицијент, лаборант, аниматор, гардеробер-магационер, организатор, секретар, шеф рачуноводства, глумац, фотограф, текстилни техничар, каширер, нототекар, коректор-тифлограф**, технички секретар директора** (средња стручна спрема) .......................…………………………….. 16,24;

2. друга платна подгрупа:

– књиговођа, финансијски књиговођа, благајник, референт за обрачун плата, административно-технички секретар, референт за финансијске послове, билетар (средња стручна спрема) ………………………………………………………....... 14,86;

6) шеста платна група:

1. прва платна подгрупа:

– послови заштите књижног фонда, каниста, спикер, расвјетљивач, реквизитер, бински радник, кројач, референт набавке и продаје, возач, курир, дактилограф, технички послови, домар, економ, референт противпожарне заштите (квалификовани

радник) ……………...................................................................................................... 12,23;

2. друга платна подгрупа:

– хигијеничар, портир, ноћни чувар, спремачица сцене, телефониста централе (завршена основна школа или неквалификовани радник) …..……….……....…..... 11,08.